NG Kathu » André
Misverstand oor Bybelvertalings
Written by André. Posted in Praat Saam
Dit kan nie genoeg beklemtoon word dat die Bybelgenootskap die allergrootste respek het vir die Bybel as Woord van God en daarom geen steen onaangeroerd laat om die betroubaarste Hebreeuse, Aramese en Griekse brontekste vir sy Bybelvertalings te gebruik nie. Enige bewering of insinuasie dat dit nie die geval is nie en dat die sogenaamde Textus Receptus eerder gebruik moet word, is gebore uit misverstand, wantroue of blote onkunde. Hoe groot hierdie wanopvatting is, blyk onmiddellik wanneer ons kyk na die onderstaande neutedop vergelyking tussen die Textus Receptus en die jongste gedrukte Nuwe-Testamentiese bronteks van die United Bible Societies (die sogenaamdeUBS-teks) wat Bybelvertalers vandag oor die hele wêreld as gesaghebbend erken en gebruik:
Huisbesoek: Ek wil graag tuis besoek word
Die Kerkraad is oortuig dat goeie kontak bydra tot die verbetering van verhoudinge. Ons wil graag met mense in kontak kom wat 'n behoefte aan 'n besoek tuis het. Hiermee gee ons vir elkeen wat wil 'n geleentheid om aan te dui of ons jou moet besoek. Die vorm sal aan die kerkkantoor se e-pos gestuur word en die leraars sal via die kantoor met lidmate afsprake maak wat 'n behoefte hier uitspreek.
Om besoek te word beteken nie dat jy 'n "probleem" het nie. Dit is gewoon 'n poging om mekaar beter te leer ken en verhoudinge te verstewig. Neem asb vrymoedigheid om die vorm in te vul as jy 'n behoefte aan 'b besoek tuis het! Ons onderneem om binne 2 dae nadat jy hierdie vorm ingevul het, met jou in kontak te kom en 'n afspraak te maak.
(As jy die naam "Andre" en die e-pos "andre@ngkathu.co.za" hieronder sien, vee dit net uit en plaas jou eie naam en e-pos adres in die blokkies.)
Pinkster 2013 – Groei na God deur dissiplines
Ons Pinkster-tema vanjaar is gekies met die gedagte dat ons wil opvolg wat ons in Roete 12 begin het. Roete 12 het ons uitgedaag om te transformeer, om te verander en meer van die beeld van Christus in ons lewens te wys. 'n Mens kan net daar kom deur doelgerigte toewyding. Daarom moet ons sekere dinge herhaaldelik, gedissiplineerd doen om dit 'n gewoonte te maak. Ons wou dus blootstelling kry aan wat geestelike gewoontes of dissiplines is en ons wou prakties wees. Ons bedank vir Arnold Lamont van Pretoria wat met ons kom deel het "waarom" en "hoe".
In die aangehegte PDF-dokument is 'n opsomming van die boodskappe wat ons in Pinkster hanteer het: Pinkster 2013 – Opsomming
Tydens ons byeenkoms Woensdag het ons gepraat oor "journalling" as geestelike dissipline, dws die byhou van 'n dagboek waarin ons die ervaringe wat ons beleef neerpen en bietjie uitmekaar torring om tot dieper betekenis te kom. Ons het genoem dat mense (mans dalk meer as vroue?) nie altyd hulle emosies in woorde kan beskryf nie. Hier is 'n wonderlike hulpmiddel. Dit word genoem die "Feelings wheel" (met erkenning aan Dr Gloria Wilcox, Florida USA). Deur te kyk na die woorde kan jy probeer om die emosie wat jy tans beleef beter te "benoem". Kyk in die spesifieke kleurgroep na woorde meer na die middel van die "as" en meer na die buitekant om emosies te sien wat verbind is aan jou woord. Dit help jou om jou emosie beter te plaas. Kliek op die prent vir 'n groter weergawe.
In die volgende lys (Spiritual disciplines) kan jy lees van nog meer dissiplines. Elke dissipline word genoem met 'n kort beskrywing daarvan. Daar is nie voorstelle "hoe" dit gedoen moet word nie. As jy reeds daarmee besig is sal dit wonderlik wees as jy kommentaar lewer en ander mense help. Ons kan/moet mekaar op hierdie groeipad ondersteun.
Aankondigings vir Sondae
Written by André. Posted in Aankondigings
Uitreike saam met Susan van der Berg en John de Kock
Written by André. Posted in Ons Getuig
Die volgende uitreike word deur Susan beplan in 2013. Jy kan haar kontak (084 701 0894) as jy meer wil weet en wil inskakel.